ไฉซินเผยดัชนี PMI ภาคการผลิตจีนเดือนก.ค.สูงสุดในรอบ 4 เดือน
ไฉซินเผยดัชนี PMI ภาคการผลิตจีนเดือนก.ค.พุ่งสูงสุดในรอบ 4 เดือน
1 ส.ค. 2560

ผู้สื่อข่าวรายงานว่า ดัชนีผู้จัดการฝ่ายจัดซื้อ (PMI) ภาคการผลิตของจีน ซึ่งมาร์กิตจัดทำร่วมกับไฉซิน ปรับตัวขึ้นสู่ระดับ 51.1 ในเดือนก.ค. จากระดับ 50.4 ในเดือนมิ.ย. โดยดัชนี PMI ภาคการผลิตเดือนก.ค.แตะที่ระดับสุงสุดในรอบ 4 เดือน เพราะได้แรงหนุนจากยอดสั่งซื้อใหม่ในภาคการผลิตที่ปรับตัวขึ้นอย่างแข็งแกร่ง
ส่วนเมื่อวานนี้ สำนักงานสถิติแห่งชาติของจีน (NBS) เปิดเผยว่า ดัชนี PMI ภาคการผลิตเดือนก.ค. ปรับตัวลงมาอยู่ที่ระดับ 51.4 จากระดับของเดือนมิ.ย.ที่ 51.7
ทั้งนี้ ดัชนี PMI ที่เคลื่อนไหวเหนือระดับ 50 บ่งชี้ว่า ภาคการผลิตของจีนยังคงขยายตัว และดัชนีที่เคลื่อนไหวต่ำกว่า 50 บ่งชี้ถึงภาวะหดตัวในภาคการผลิต